pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดพสุฯ เป็นประธานการประชุมคณะกรรมการอำนวยการขับเคลื่อนเศรษฐกิจภาคอุตสาหกรรม ครั้งที่ 4-1/2562
วันพุธที่ 25 กันยายน 2562
ปลัดพสุฯ เป็นประธานการประชุมคณะกรรมการอํานวยการขับเคลื่อนเศรษฐกิจภาคอุตสาหกรรม ครั้งที่ 4-1/2562
นายพสุ โลหารชุน ปลัดกระทรวงอุตสาหกรรม เป็นประธานการประชุมคณะกรรมการอํานวยการขับเคลื่อนเศรษฐกิจภาคอุตสาหกรรม ครั้งที่ 4-1/2562 ณ สภาอุตสาหกรรมแห่งประเทศไทย
เมื่อวันที่ 24 กันยายน 2562 นายพสุ โลหารชุน ปลัดกระทรวงอุตสาหกรรม เป็นประธานการประชุมคณะกรรมการอํานวยการขับเคลื่อนเศรษฐกิจภาคอุตสาหกรรม ครั้งที่ 4-1/2562 เพื่อหารือเกี่ยวกับความก้าวหน้าการขับเคลื่อนเศรษฐกิจภาคอุตสาหกรรมระหว่างกระทรวงอุตสาหกรรม และสภาอุตสาหกรรม โดยมีนายสุพันธุ์ มงคลสุธี ประธานสภาอุตสาหกรรมแห่งประเทศไทย เป็นประธานร่วม และมีนางสาวนิสากร จึงเจริญธรรม รองปลัดกระทรวงอุตสาหกรรม พร้อมด้วยคณะผู้บริหารระดับสูงของกระทรวงอุตสาหกรรม ร่วมด้วย ณ สภาอุตสาหกรรมแห่งประเทศไทย อาคารปฏิบัติการเทคโนโลยีเชิงสร้างสรรค์ ในมหาวิทยาลัยเทคโนโลยีราชมงคลกรุงเทพ
รัฐบาลไทย-ข่าวทำเนียบรัฐบาล-ความสมดุลของการใช้ทรัพยากรและการอนุรักษ์
วันอังคารที่ 10 กันยายน 2562
ความสมดุลของการใช้ทรัพยากรและการอนุรักษ์
วันพฤหัสบดีที่ 5 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการพัฒนาที่ยั่งยืนโดยมุ่งเน้นความสมดุลของการใช้ทรัพยากรและการอนุรักษ์ ฟื้นฟูภายใต้แนวคิดเศรษฐกิจหมุนเวียนตามแนวทางการพัฒนาแบบ “BCG Model” ซึ่งประกอบด้วยการพัฒนาทางเศรษฐกิจ 3 มิติ คือ เศรษฐกิจชีวภาพ เศรษฐกิจหมุนเวียน และเศรษฐกิจสีเขียว โดยปัญหาขยะถือเป็นหนึ่งในเรื่องสําคัญที่ต้องแก้ไขเร่งด่วน ซึ่งที่ผ่านมาได้จัดทําแผนแม่บทการบริหารจัดการขยะมูลฝอยของประเทศ ปี 2559 – 2564 และจัดทําร่างโรดแมปการจัดการขยะพลาสติกของประเทศ ปี 2561 – 2579 ส่งเสริมให้ทุกภาคส่วนมีส่วนร่วมในทุกขั้นตอน ช่วยลดความสูญเสียทรัพยากรทางทะเลที่มีคุณค่า เช่น พะยูน ด้วยการลงมือปฏิบัติจริงและเกิดผลสําเร็จที่ยั่งยืนต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมบัญชีกลางพร้อมจ่ายตรงเบี้ยยังชีพผู้สูงอายุและเบี้ยความพิการให้กับผู้มีสิทธิพร้อมกันทั่วประเทศ ม.ค. 63
วันอังคารที่ 15 ตุลาคม 2562
กรมบัญชีกลางพร้อมจ่ายตรงเบี้ยยังชีพผู้สูงอายุและเบี้ยความพิการให้กับผู้มีสิทธิพร้อมกันทั่วประเทศ ม.ค. 63
กรมบัญชีกลางเตรียมจ่ายเบี้ยยังชีพผู้สูงอายุและเบี้ยความพิการเข้าบัญชีของผู้มีสิทธิโดยตรง โดยจะสามารถจ่ายเงินให้กับผู้มีสิทธิของ อปท. ทั้ง 76 จังหวัด จํานวน 7,774 แห่ง ได้พร้อมกันทั่วประเทศในเดือนมกราคม 2563
กรมบัญชีกลางร่วมกับกรมส่งเสริมการปกครองท้องถิ่น (สถ.) บูรณาการฐานข้อมูลสวัสดิการสังคมตามโครงการ e-Payment ภาครัฐ จัดทําฐานข้อมูลร่วมกัน เพื่อเตรียมจ่ายเบี้ยยังชีพผู้สูงอายุและเบี้ยความพิการเข้าบัญชีของผู้มีสิทธิโดยตรง โดยจะสามารถจ่ายเงินให้กับผู้มีสิทธิของ อปท. ทั้ง 76 จังหวัด จํานวน 7,774 แห่ง ได้พร้อมกันทั่วประเทศในเดือนมกราคม 2563
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า กรมบัญชีกลางได้ดําเนินโครงการบูรณาการฐานข้อมูลสวัสดิการสังคม ตามโครงการ e-Payment ภาครัฐ ภายใต้แผนยุทธศาสตร์ฯ National e-Payment Master Plan โดยทําหน้าที่จ่ายเงินตรงเข้าบัญชีผู้มีสิทธิรับเงินสวัสดิการสังคมและเงินอื่นแทนส่วนราชการ หรือหน่วยงานที่กํากับดูแลสวัสดิการสังคมแต่ละประเภท ทั้งนี้ กรมบัญชีกลางได้ออกหลักเกณฑ์และวิธีปฏิบัติในการจ่ายเงินเบี้ยยังชีพผู้สูงอายุและเงินเบี้ยความพิการตามโครงการบูรณาการฐานข้อมูลสวัสดิการสังคม เพื่อให้สามารถเบิกจ่ายเงินอุดหนุนแทนองค์กรปกครองส่วนท้องถิ่น โดยกรมบัญชีกลางได้ร่วมมือกับกรมส่งเสริมการปกครองท้องถิ่น (สถ.) ดําเนินการจัดทําฐานข้อมูลร่วมกัน และได้รับการสนับสนุนจากกรมการปกครองในการตรวจสอบความถูกต้องของข้อมูลบุคคล โดยนําร่องจ่ายเงินให้กับผู้มีสิทธิโดยตรงใน จ.สิงห์บุรี เมื่อเดือนสิงหาคมและกันยายน 2562
“ขณะนี้องค์กรปกครองส่วนท้องถิ่น (อปท.) กําลังดําเนินการพัฒนาระบบสารสนเทศการจัดการฐานข้อมูล เบี้ยยังชีพขององค์กรปกครองส่วนท้องถิ่นและตรวจสอบความถูกต้องของฐานข้อมูลบุคคลของ อปท. จํานวน 7,774 แห่ง ทั่วประเทศ เพื่อเชื่อมโยงข้อมูลกับระบบบูรณาการฐานข้อมูลสวัสดิการสังคม (e-Social Welfare) ของกรมบัญชีกลางให้สามารถจ่ายเงินเบี้ยยังชีพผู้สูงอายุและเงินเบี้ยความพิการได้อย่างมีประสิทธิภาพ โดยกรมบัญชีกลางได้เตรียมความพร้อมของระบบไว้รองรับการจ่ายเงินดังกล่าวแล้ว ซึ่งจะสามารถจ่ายเบี้ยยังชีพผู้สูงอายุและเบี้ยความพิการของ อปท. ครบทั้ง 76 จังหวัด จํานวน 7,774 แห่ง ในเดือนมกราคม 2563 โดยโอนเงินเข้าบัญชีเงินฝากของผู้มีสิทธิโดยตรง ซึ่งการจ่ายเงินดังกล่าว จะมีรอบการจ่ายทุกวันที่ 10 ของเดือน หากเดือนใดวันที่ 10 ตรงกับวันหยุดราชการ จะจ่ายในวันทําการก่อนวันหยุดนั้น ๆ” อธิบดีกรมบัญชีกลาง กล่าว
ทั้งนี้ การจ่ายเงินเบี้ยยังชีพผู้สูงอายุและเงินเบี้ยความพิการเข้าบัญชีของผู้มีสิทธิโดยตรง จะช่วยลดขั้นตอนการทํางานและแบ่งเบาภาระงานให้กับเจ้าหน้าที่ที่เกี่ยวข้อง และผู้มีสิทธิจะได้รับเงินรวดเร็วและสะดวกมากขึ้น
รัฐบาลไทย-ข่าวทำเนียบรัฐบาล-สธ.เปิดคลินิกกัญชาแพทย์แผนไทย รพ.เสาไห้เฉลิมพระเกียรติ 80 พรรษา
วันจันทร์ที่ 2 กันยายน 2562
สธ.เปิดคลินิกกัญชาแพทย์แผนไทย รพ.เสาไห้เฉลิมพระเกียรติ 80 พรรษา
กระทรวงสาธารณสุข เปิดคลินิกกัญชาการแพทย์แผนไทย รพ.เสาไห้เฉลิมพระเกียรติ 80 พรรษา จ.สระบุรี รักษาผู้ป่วยด้วยตํารับ “ยาศุขไสยาศน์” ฟื้นฟูผู้ป่วยโรคเรื้อรัง
วันนี้ (2 กันยายน 2562) ที่โรงพยาบาลเสาไห้ เฉลิมพระเกียรติ 80 พรรษา อําเภอเสาไห้ จังหวัดสระบุรีนายวัชรพงษ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุขเป็นประธานเปิดคลินิกกัญชาทางการแพทย์แผนไทย ให้สัมภาษณ์ว่า นโยบายการใช้กัญชาทางการแพทย์ของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เพื่อให้ประชาชนได้เข้าถึงการรักษาทั้งการแพทย์แผนปัจจุบันและแพทย์แผนไทย โดยโรงพยาบาลเสาไห้เฉลิมพระเกียรติ 80 พรรษา ได้รับการคัดเลือกจากกรมการแพทย์แผนไทยและการแพทย์ทางเลือก ให้เป็นโรงพยาบาลเครือข่ายแพทย์แผนไทยนําร่องคลินิกกัญชาทางการแพทย์แผนไทย ให้คําปรึกษาผู้ป่วยและให้บริการการรักษาด้วยตํารับยาแผนไทยที่มีกัญชาปรุงผสมอยู่ มีตํารับที่จะนํามาเข้ากระบวนการรักษา จํานวน 16 ตํารับ โดยนําร่อง 1 ตํารับ คือ ยาศุขไสยาศน์ มีสรรพคุณ ช่วยให้นอนหลับ เจริญอาหาร ฟื้นฟูกําลังของผู้ป่วยโรคเรื้อรัง ซึ่งได้รับจากองค์การเภสัชกรรมเรียบร้อยแล้ว และผู้ป่วยต้องได้รับการคัดกรองจากแพทย์แผนไทยที่ผ่านการอบรมมา สําหรับอีก 15 ตํารับนั้น อยู่ในขั้นตอนการผลิตเพื่อนําไปสู่กระบวนการสั่งจ่ายในโรงพยาบาลต่อไป
อย่างไรก็ตาม ตํารับยาแผนไทยที่มีกัญชาปรุงผสมอยู่ ไม่ใช่การแพทย์ทางเลือกหลักในการรักษาผู้ป่วย ต้องอยู่ภายใต้การควบคุมกํากับ ดูแล ติดตามการรักษาของผู้ประกอบวิชาชีพที่ผ่านการอบรม และได้รับอนุญาตให้สามารถนํามาใช้ในกรณีจําเป็นเพื่อประโยชน์ทางการแพทย์ หรือการ ศึกษาวิจัยและพัฒนาการศึกษาวิจัยทางการแพทย์ได้
******************************* 2 กันยายน 2562
รัฐบาลไทย-ข่าวทำเนียบรัฐบาล-สธ.ตั้งหน่วยงาน ดูแลโครงการพระราชดำริ โครงการเฉลิมพระเกียรติ และโครงการพระบรมวงศานุวงศ์
วันพุธที่ 7 พฤศจิกายน 2561
สธ.ตั้งหน่วยงาน ดูแลโครงการพระราชดําริ โครงการเฉลิมพระเกียรติ และโครงการพระบรมวงศานุวงศ์
กระทรวงสาธารณสุข ตั้งหน่วยงานดูแลโครงการพระราชดําริ โครงการเฉลิมพระเกียรติ และโครงการที่เกี่ยวเนื่องกับพระบรมวงศานุวงศ์ รวมทั้งพัฒนาโรงพยาบาลสมเด็จพระยุพราช โรงพยาบาลชุมชนเฉลิมพระเกียรติ 80 พรรษา เพื่อให้การขับเคลื่อนงานมีประสิทธิภาพ สมพระเกียรติ
กระทรวงสาธารณสุข ตั้งหน่วยงานดูแลโครงการพระราชดําริ โครงการเฉลิมพระเกียรติ และโครงการที่เกี่ยวเนื่องกับพระบรมวงศานุวงศ์ รวมทั้งพัฒนาโรงพยาบาลสมเด็จพระยุพราช โรงพยาบาลชุมชนเฉลิมพระเกียรติ 80 พรรษา เพื่อให้การขับเคลื่อนงานมีประสิทธิภาพ สมพระเกียรติ
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้จัดตั้งคณะกรรมการขับเคลื่อนและกํากับติดตามโครงการพระราชดําริ โครงการเฉลิมพระเกียรติ และโครงการที่เกี่ยวเนื่องกับพระบรมวงศานุวงศ์ โดยมีปลัดกระทรวงสาธารณสุขเป็นประธาน รองปลัดกระทรวงสาธารณสุขที่ได้รับมอบหมายเป็นรองประธาน อธิบดีทุกกรม และหน่วยงานที่เกี่ยวข้องเป็นกรรมการ ทําหน้าที่วิเคราะห์ กลั่นกรองโครงการ จัดทําแผนปฏิบัติการประจําปี จัดประชุมคณะกรรมการเพื่อขับเคลื่อนการดําเนินงานทุกเดือน และจัดทํารายงานผลการดําเนินงาน 6 เดือน และ 12 เดือน
นายแพทย์สุขุมกล่าวต่อว่า เพื่อให้การขับเคลื่อนงานติดตามโครงการพระราชดําริ โครงการเฉลิมพระเกียรติ และโครงการที่เกี่ยวเนื่องกับพระบรมวงศานุวงศ์ มีประสิทธิภาพ และสมพระเกียรติ กระทรวงสาธารณสุขจึงได้ตั้งหน่วยงานดูแลเป็นการเฉพาะ โดยมีโครงการฯ ด้านสาธารณสุขในสมเด็จพระเจ้าอยู่หัวมหาวชิราลงกรณ บดินทรเทพยวรางกูรโครงการในพระบาทสมเด็จพระปรมินทรมหาภูมิพลอดุลยเดช บรมนาถบพิตรโครงการในสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9โครงการในสมเด็จพระศรีนครินทราบรมราชชนนีโครงการในสมเด็จพระเทพรัตนราชสุดา ฯ สยามบรมราชกุมารี โครงการในทูลกระหม่อมหญิงอุบลรัตนราชกัญญา สิริวัฒนาพรรณวดีและโครงการที่เกี่ยวเนื่องกับพระบรมวงศานุวงศ์ทุกพระองค์
โดยในปีงบประมาณ 2562 กระทรวงสาธารณสุข ได้ทําแผนกิจกรรมการดําเนินงานโครงการ ฯ 9 ด้าน ดังนี้ 1.งานพัฒนาโรงพยาบาลสมเด็จพระยุพราช (รพร.) 21 แห่ง 2.งานพัฒนาโรงพยาบาลชุมชนเฉลิมพระเกียรติ (รพก.) 10 แห่ง และโรงพยาบาลเทพรัตนเวชชานุกูลเฉลิมพระเกียรติ60 พรรษา ที่มูลนิธิเทพรัตนเวชชานุกูลสนับสนุน 3.งานพัฒนาโรงพยาบาลชัยพัฒน์ จังหวัดพังงา (4 โรงพยาบาล 1 โรงพยาบาลส่งเสริมสุขภาพตําบล) 4.งานโครงการพระราชดําริ โครงการเฉลิมพระเกียรติและโครงการที่เกี่ยวเนื่องกับพระบรมวงศานุวงศ์ 5.งานโครงการพัฒนาพื้นที่สูงแบบโครงการหลวง โครงการโรงเรียนเพียงหลวงในทูลกระหม่อมหญิงอุบลรัตนราชกัญญา สิริวัฒนาพรรณวดี 18 โรงเรียนใน 18 จังหวัด โครงการรักษ์น้ําเพื่อพระแม่ของแผ่นดิน 6.งานโครงการจิตอาสาทําดีด้วยหัวใจตามพระราชดําริ 7.การดูแลผู้ป่วยในพระบรมราชานุเคราะห์ พระราชานุเคราะห์ และผู้ด้อยโอกาสในสังคม 8.การดูแลผู้ป่วยทูลเกล้าถวายฎีกา และ 9.งานพัฒนาสถานีอนามัยเฉลิมพระเกียรติ 60 พรรษา นวมินทราชินี
************************************ 7 พฤศจิกายน 2561
รัฐบาลไทย-ข่าวทำเนียบรัฐบาล-เจ้าท่า คุมเข้มมาตรการป้องกัน ควบคุม เฝ้าระวังการแพร่กระจายของเชื้อไวรัส Covid-19 [กระทรวงคมนาคม]
วันอาทิตย์ที่ 15 มีนาคม 2563
เจ้าท่า คุมเข้มมาตรการป้องกัน ควบคุม เฝ้าระวังการแพร่กระจายของเชื้อไวรัส Covid-19 [กระทรวงคมนาคม]
เจ้าท่า คุมเข้มมาตรการป้องกัน ควบคุม เฝ้าระวังการแพร่กระจายของเชื้อไวรัส Covid-19
นายวิทยา ยาม่วง อธิบดีกรมเจ้าท่า สั่งการทุกหน่วยงานในสังกัดกรมเจ้าท่า คุมเข้มมาตรการป้องกัน ควบคุม เฝ้าระวังการแพร่กระจายของเชื้อไวรัสCovid –1๙ ตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม เกี่ยวกับการดําเนินมาตรการป้องกันการแพร่ระบาดของเชื้อไวรัสCOVID-19
จากสถานการณ์การระบาดของเชื้อไวรัสCovid -19กรมเจ้าท่า ได้มีความห่วงใยประชาชน และนักท่องเที่ยวที่ใช้บริการการเดินทางทางน้ํา ทั่วทุกภูมิภาคของประเทศไทย อธิบดีกรมเจ้าท่า ได้สั่งการเร่งด่วน ทุกหน่วยงานในสังกัดเจ้าท่า ดําเนินการตามมาตรการป้องกัน เฝ้าระวัง ควบคุมการแพร่กระจายของเชื้อไวรัส ดังนี้
1. ออกประกาศกรมเจ้าท่าที่ 41/2563 เรื่องแนวปฏิบัติสําหรับเรือที่เข้ามาในน่านน้ําไทย กรณีเป็นเรือจากท้องที่นอกราชอาณาจักรที่เป็นเขตติดต่ออันตรายกรณีโรคติดเชื้อไวรัสโคโรนา 2019 (COVID-19)
2. จัดเจ้าหน้าที่ดําเนินการตรวจวัดอุณหภูมิ ข้าราชการ เจ้าหน้าที่ และผู้มาติดต่อราชการ บริเวณจุดคัดกรอง ประตูทางเข้ากรมเจ้าท่า โดยติดสติกเกอร์สีเขียว(อุณหภูมิร่างกายปกติ) และสีแดง(อุณหภูมิเกินกว่า 37.5 องศา) เพื่อแสดงสัญลักษณ์ว่าได้ผ่านการตรวจแล้ว พร้อมบริการเจลแอลกอฮอล์ล้างมือ เพื่อฆ่าเชื้อโรค หากพบผู้ป่วยที่อุณหภูมิร่างกายเกิน 37.5 องศาเซลเซียส ให้ประสานงานส่งตัวโรงพยาบาลหรือสาธารณสุข
3. จัดหาหน้ากากอนามัยและเจลแอลกอฮอล์ล้างมือ ให้กับเจ้าหน้าที่ประจําท่าเรือทุกท่า เพื่อสวมใส่ขณะปฏิบัติหน้าที่เพื่อป้องกันการแพร่ระบาดของเชื้อไวรัสCOVID-19
4. ให้ผู้บังคับบัญชาแต่ละสํานัก/กอง/ศูนย์ ตรวจสอบและติดตาม ในกรณีที่พบว่ามีบุคลากรในสังกัดเดินทางไปหรือผ่านไปในพื้นที่เสี่ยง เฝ้าระวังอาการของบุคลากรดังกล่าวอย่างต่อเนื่องเมื่อเดินทางกลับถึงประเทศไทยเป็นเวลา 14 วัน หรือกรณีที่บุคลากรได้รับอนุมัติหรืออนุญาตให้เดินทางไปยังประเทศหรือพื้นที่ที่มีการระบาดของโรคไว้แล้ว แต่ยังไม่ถึงกําหนดเดินทาง ขอให้ยกเลิกหรือเลื่อนการเดินทางออกไปจนกว่าสภาวะการระบาดของโรคจะหมดไป
5. ให้ข้าราชการและเจ้าหน้าที่ ทุกหน่วยงานในสังกัด ดําเนินการตามมาตรการป้องกันป้องกันเชื้อไวรัสCovid-19รักษาสุขอนามัย หมั่นล้างมือด้วยน้ําและสบู่หรือแอลกอฮอล์ สวมหน้ากากอนามัยเมื่ออยู่ในสถานที่แออัด ทําความสะอาดโต๊ะทํางาน เก้าอี้ อุปกรณ์ใช้เป็นประจํา และรักษาสุขภาพให้แข็งแรง และกําหนดให้ทุกวันพุธ ช่วงบ่าย จัดกิจกรรม 5 ส และออกกําลังกาย เพื่อป้องกันเชือ้ไวรัสCovid – 19
6. กําชับให้แม่บ้านเพิ่มความถี่ในการทําความสะอาดห้องน้ํา ลิฟต์โดยสาร ราวบันได ประตู เครื่องสแกนนิ้ว และจุดเสี่ยงต่างๆ ในบริเวณที่มีการใช้งานร่วมกันจํานวนมาก รวมทั้งจัดเตรียมน้ํายาล้างมือในห้องน้ําให้เพียงพอตลอดทั้งวัน
ฝ่ายประชาสัมพันธ์
15 มีนาคม 2563
รัฐบาลไทย-ข่าวทำเนียบรัฐบาล-รัฐบาลยืนยันกรณีตรวจสอบทุจริตเงินทอนวัดมีความคืบหน้า ย้ำหากพบเจ้าหน้าที่กระทำผิดต้องเข้าสู่กระบวนการตามกฎหมาย
วันเสาร์ที่ 16 กันยายน 2560
รัฐบาลยืนยันกรณีตรวจสอบทุจริตเงินทอนวัดมีความคืบหน้า ย้ําหากพบเจ้าหน้าที่กระทําผิดต้องเข้าสู่กระบวนการตามกฎหมาย
รัฐบาลยืนยันกรณีตรวจสอบทุจริตเงินทอนวัดมีความคืบหน้า ย้ําหากพบเจ้าหน้าที่กระทําผิดต้องเข้าสู่กระบวนการตามกฎหมาย พร้อมกําชับปัดฝุ่น พศ. กอบกู้ความเชื่อมั่นจากประชาชน
วันนี้ (16 ก.ย.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงความคืบหน้าการดําเนินงานกรณีทุจริตเงินทอดวัด ว่า หน่วยงานที่เกี่ยวข้องกับการตรวจสอบทั้งหมดคือ สํานักงานคณะกรรมการป้องกันและปราบปราม การทุจริตแห่งชาติ (ป.ป.ช.) สํานักงานป้องกันและปราบปรามการฟอกเงิน (ปปง.) กองบังคับการปราบปรามการกระทําความคิดเกี่ยวกับการทุจริตและประพฤติมิชอบ (ปปป.) สํานักงานป้องกันและปราบปรามการทุจริตในภาครัฐ (ป.ป.ท.) สํานักงานตํารวจแห่งชาติ สํานักงานการตรวจเงินแผ่นดิน (สตง.) และกรมสอบสวนคดีพิเศษ กําลังดําเนินงานสืบสวนตามอํานาจหน้าที่อย่างเร่งด่วน โดยให้สํานักงาน ป.ป.ท. เป็นหน่วยงานกลางรวบรวมฐานข้อมูล เพื่อไม่ให้เกิดความซ้ําซ้อน
“พลเอก ประยุทธ์ จันทร์โอชา นายกรัฐมนตรี สั่งการว่า ในกรณีที่แต่ละหน่วยงานตรวจพบเจ้าหน้าที่ของรัฐกระทําความผิดให้ส่งเรื่องไปยัง สํานักงาน ป.ป.ช. หรือสํานักงาน ป.ป.ท. ตามเงื่อนไขที่กําหนดเป็นการด่วน พร้อมทั้งส่งเรื่องให้ศูนย์อํานวยการต่อต้านการทุจริตแห่งชาติ (ศอตช.) เพื่อแจ้งให้หน่วยงานต้นสังกัดดําเนินการทางวินัยทันที”
นอกจากนี้ นายกรัฐมนตรีเน้นย้ําว่ากระบวนการตรวจสอบวัดและผู้เกี่ยวข้องยังคงดําเนินการอย่างต่อเนื่อง ควบคู่ไปกับการสอบสวนภายในสํานักงานพระพุทธศาสนาแห่งชาติ (พศ.) ในฐานะที่ดูแลรับผิดชอบวัดทั่วประเทศ มุ่งให้เกิดการสร้างความร่วมมือที่ดีกับทุกฝ่ายโดยเฉพาะมหาเถรสมาคม ลดปัญหาความขัดแย้งทั้งภายในองค์กรและภายนอกองค์กร เพื่อกอบกู้ความเชื่อมั่นและสร้างการยอมรับจากประชาชน ทั้งนี้ ผู้ที่จะมาทําหน้าที่เป็นผู้นําหน่วยคนใหม่นั้นจะต้องเป็นผู้ที่มีความสามารถ ได้รับความไว้วางใจจากคณะสงฆ์ หน่วยงานภายนอก และเจ้าหน้าที่ใน พศ.เอง ร่วมทั้งทํางานร่วมกับทุกภาคส่วนได้อย่างใกล้ชิดและเป็นไปด้วยความราบรื่น เพื่อให้บรรลุเป้าหมายของหน่วยงาน โดยเฉพาะภารกิจสําคัญ 4 เรื่องที่ได้ให้ข้อมูลไปก่อนหน้านี้
“สําหรับสถิติการตรวจสอบเบื้องต้นของแต่ละหน่วยงานนั้น ขณะนี้ ปปป.ดําเนินการแล้ว 79 เรื่อง สตง. 185 เรื่อง ป.ป.ท.46 เรื่อง กรมสอบสวนคดีพิเศษ 56 เรื่อง ป.ป.ช.60 เรื่อง ปปง. รับเรื่องต่อมาจาก ปปป. 12 เรื่อง และสตง. อีก 123 เรื่อง เพื่อตรวจสอบเส้นทางการเงิน ทั้งนี้ เมื่อตัดเรื่องที่ซ้ําซ้อนกันออกแล้วจะมีจํานวนเรื่องที่ผ่านการตรวจสอบเบื้องต้นแล้วทั้งหมด 399 เรื่อง
ส่วนเรื่องที่เข้าสู่ขั้นตอนการสั่งไต่สวนของ ป.ป.ช.แล้ว มี 2 เรื่อง และอยู่ระหว่างการพิจารณาว่าจะเสนอไต่สวนหรือไม่อีก 133 เรื่อง”
----------------
สํานักโฆษก
รัฐบาลไทย-ข่าวทำเนียบรัฐบาล-กรมสรรพากรร่วมกับกรมพัฒนาธุรกิจการค้า เชื่อมโยงฐานข้อมูลงบการเงินและการยื่นแบบฯ ภาษีเงินได้นิติบุคคลเข้าด้วยกัน เพื่อลดภาระของผู้ประกอบการและยกระดับความยากง่ายในการประกอบธุรกิจ
วันอังคารที่ 6 มีนาคม 2561
กรมสรรพากรร่วมกับกรมพัฒนาธุรกิจการค้า เชื่อมโยงฐานข้อมูลงบการเงินและการยื่นแบบฯ ภาษีเงินได้นิติบุคคลเข้าด้วยกัน เพื่อลดภาระของผู้ประกอบการและยกระดับความยากง่ายในการประกอบธุรกิจ
กรมสรรพากรร่วมมือกับกรมพัฒนาธุรกิจการค้า เชื่อมโยงฐานข้อมูลงบการเงินสําหรับผู้ประกอบการที่นําส่งงบการเงินทางอิเล็กทรอนิกส์ (DBD e-Filing) ของกรมพัฒนาธุรกิจการค้า และยื่นแบบแสดงรายการภาษีเงินได้นิติบุคคลผ่านเครือข่ายอินเทอร์เน็ต (e-Filing) ของกรมสรรพากร
กรมสรรพากรร่วมมือกับกรมพัฒนาธุรกิจการค้า ในการเชื่อมโยงฐานข้อมูลงบการเงิน สําหรับผู้ประกอบการที่นําส่งงบการเงินทางอิเล็กทรอนิกส์ (DBD e-Filing) ของกรมพัฒนาธุรกิจการค้า และยื่นแบบแสดงรายการภาษีเงินได้นิติบุคคลผ่านระบบเครือข่ายอินเทอร์เน็ต (e-Filing) ของกรมสรรพากร เพื่อลดภาระของผู้ประกอบการที่มีหน้าที่ต้องยื่นงบการเงินทั้งสองหน่วยงานและยกระดับความยาก-ง่ายในการประกอบธุรกิจของประเทศ ตามรายงาน Ease of Doing Business ของธนาคารโลก โดยเป็นการเพิ่มช่องทางการนําส่งงบการเงินอีกช่องทางหนึ่ง
วันนี้ (6 มีนาคม 2561) กรมสรรพากร โดย นายประสงค์ พูนธเนศ อธิบดีกรมสรรพากรและกรมพัฒนาธุรกิจการค้า โดยนางกุลณี อิศดิศัย อธิบดีกรมพัฒนาธุรกิจการค้า ได้ร่วมลงนามในบันทึกข้อตกลงว่าด้วยการรับและนําส่งข้อมูลงบการเงินให้กรมสรรพากรสําหรับผู้ประกอบการที่ยื่นงบการเงินทางอิเล็กทรอนิกส์ (DBD e-Filing) ของกรมพัฒนาธุรกิจการค้าและยื่นแบบแสดงรายการภาษีเงินได้นิติบุคคลผ่านระบบเครือข่ายอินเทอร์เน็ต (e-Filing) ของกรมสรรพากร โดยมีผู้บริหารของทั้งสองหน่วยงานร่วมเป็นสักขีพยาน ซึ่งความร่วมมือครั้งนี้เป็นการยกระดับความร่วมมือของหน่วยงานราชการและการให้บริการของหน่วยงานภาครัฐ ให้มีความสะดวกมากขึ้น
นายประสงค์ พูนธเนศ อธิบดีกรมสรรพากร เปิดเผยว่า “ความร่วมมือที่เกิดขึ้นในการดําเนินการเชื่อมโยงฐานข้อมูลงบการเงิน จะทําให้ผู้ประกอบการที่ยื่นแบบแสดงรายการภาษีเงินได้นิติบุคคลผ่านระบบเครือข่ายอินเทอร์เน็ต (e-Filing) ของกรมสรรพากร สามารถนําส่งงบการเงินทางอิเล็กทรอนิกส์ (DBD e-Filing) ของกรมพัฒนาธุรกิจการค้าได้อีกช่องทางหนึ่ง จากเดิมที่ผู้ประกอบการดังกล่าวสามารถยื่นงบการเงินได้เพียง 2 ช่องทาง คือ การยื่นงบการเงินผ่านระบบเครือข่ายอินเทอร์เน็ต (e-Filing) ของกรมสรรพากร และการยื่นงบการเงิน ณ สํานักงานสรรพากรพื้นที่สาขา ซึ่งเป็นความตั้งใจของกรมสรรพากรที่มุ่งมั่นมอบบริการที่ดีเพื่อให้ผู้เสียภาษีได้รับความสะดวกได้มากที่สุด”
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง “ตามรอยเบื้องพระยุคลบาท” แก่กำนัน-ผู้ใหญ่บ้าน
วันศุกร์ที่ 10 สิงหาคม 2561
ม.ล.ปนัดดาฯ บรรยายพิเศษ เรื่อง “ตามรอยเบื้องพระยุคลบาท” แก่กํานัน-ผู้ใหญ่บ้าน
ม.ล.ปนัดดาฯ บรรยายพิเศษ เรื่อง “ตามรอยเบื้องพระยุคลบาท” แก่กํานัน-ผู้ใหญ่บ้าน
เมื่อวันพฤหัสบดีที่ ๙ สิงหาคม ๒๕๖๑ เวลา ๐๘.๓๐ น. ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม บรรยายพิเศษ เรื่อง “'ตามรอยเบื้องพระยุคลบาท กํานัน-ผู้ใหญ่บ้านคือข้าต่างพระเนตรพระกรรณ ผู้มีหน้าที่ดูแลรักษาประชาชน” แก่คณะกํานัน-ผู้ใหญ่บ้านยอดเยี่ยม ประจําปี พ.ศ. ๒๕๖๑ จํานวน ๒๖๔ คน จาก ๗๖ จังหวัดทั่วประเทศ ณ วังวรดิศ ถนนหลานหลวง เขตป้อมปราบศัตรูพ่าย กรุงเทพฯ
ม.ล.ปนัดดาฯ กล่าวว่า “กํานัน ผู้ใหญ่บ้าน ถือเป็นข้าต่างพระเนตรพระกรรณของพระมหากษัตริย์ ด้วยพระองค์ท่านได้ทรงพระกรุณาโปรดเกล้าฯ พระราชทานกําเนิดสถาบันกํานัน - ผู้ใหญ่บ้าน เมื่อวันที่ ๑๐ สิงหาคม พ.ศ. ๒๔๓๕ ภาระหน้าที่ประการสําคัญ คือ การบําบัดทุกข์บํารุงสุข และสร้างความเชื่อมั่นศรัทธาในระบบรัฐให้กับพี่น้องประชาชน ความรักเคารพในตัวท่านจึงนํามาซึ่งความรับผิดชอบอันปรากฏอยู่ตราบจนทุกวันนี้ในทั้ง ๗๖ จังหวัด ผู้เปรียบเสมือนเป็นญาติผู้ใหญ่และเป็นที่ไว้วางใจของผู้คนทั้งหมู่บ้าน ตําบล หรือกว้างใหญ่กว่านั้น ก็ด้วยคุณความดีที่เกิดขึ้นจากตัวท่าน หาใช่ต้องไปหาเสียงหาคะแนนแบบนักการเมือง การให้เกียรติและเชื่อมั่นศรัทธาในตัวท่านก่อให้เกิดความมั่นคงต่อระบบราชการที่เป็นภาพรวมของประเทศ ทั้งการปฏิบัติงานของข้าราชการในส่วนกลางและส่วนภูมิภาค ผมจึงใคร่กล่าวว่าความสง่างามของสถาบันกํานัน-ผู้ใหญ่บ้าน คือ ความเป็นข้าของแผ่นดินที่ชาวไทยทุกคนภาคภูมิใจ ท่านมิใช่นักการเมือง แต่เป็นผู้ทําหน้าที่บําบัดทุกข์บํารุงสุขประชาชนตามพระราชปณิธาน และร่วมกันดํารงรักษาประเทศ"
รัฐบาลไทย-ข่าวทำเนียบรัฐบาล-จ.ปัตตานี อบรมการช่วยชีวิตขั้นพื้นฐานจิตอาสาเฉลิมพระเกียรติ สมเด็จพระเจ้าอยู่หัว รัชกาลที่ 10
วันอาทิตย์ที่ 13 พฤษภาคม 2561
จ.ปัตตานี อบรมการช่วยชีวิตขั้นพื้นฐานจิตอาสาเฉลิมพระเกียรติ สมเด็จพระเจ้าอยู่หัว รัชกาลที่ 10
สํานักงานสาธารณสุขจังหวัดปัตตานีร่วมกับโรงพยาบาลปัตตานี จัดอบรมการช่วยชีวิตขั้นพื้นฐานและการใช้เครื่องกระตุกไฟฟ้าหัวใจอัตโนมัติ สําหรับบุคลากรทางการแพทย์ จิตอาสาและประชาชนทั่วไป เฉลิมพระเกียรติสมเด็จพระเจ้าอยู่หัว รัชกาลที่ 10 เนื่องในโอกาสวันเฉลิมพระช
สํานักงานสาธารณสุขจังหวัดปัตตานีร่วมกับโรงพยาบาลปัตตานี จัดอบรมการช่วยชีวิตขั้นพื้นฐานและการใช้เครื่องกระตุกไฟฟ้าหัวใจอัตโนมัติ สําหรับบุคลากรทางการแพทย์ จิตอาสาและประชาชนทั่วไป เฉลิมพระเกียรติสมเด็จพระเจ้าอยู่หัว รัชกาลที่ 10 เนื่องในโอกาสวันเฉลิมพระชนมพรรษา 66 พรรษา วันที่ 28 กรกฎาคม 2561
นายแพทย์มรุต จิรเศรษฐสิริ รองปลัดกระทรวงสาธารณสุข เปิดการอบรมการช่วยชีวิตขั้นพื้นฐาน สําหรับจิตอาสาและประชาชนทั่วไป เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 เนื่องในโอกาสวันเฉลิมพระชนมพรรษา 66 พรรษา ในวันที่ 28 กรกฎาคม พ.ศ. 2561เพื่อเป็นการแสดงความจงรักภักดี และสํานึกในพระมหากรุณาธิคุณของสมเด็จพระเจ้าอยู่หัว รัชกาลที่ 10 จัดโดยสํานักงานสาธารณสุขจังหวัดปัตตานีร่วมกับโรงพยาบาลปัตตานี มีบุคลากรทางการแพทย์ อาสาสมัครสาธารณสุข จิตอาสา และประชาชนในจังหวัดปัตตานี เข้ารับการอบรมเป็นจํานวนมากกว่า 500 คน ซึ่งความรู้ที่ได้รับจะติดตัวไปตลอดชีวิต สามารถไปช่วยชีวิตคนอื่นได้
นายแพทย์มรุต กล่าวว่า กระทรวงสาธารณสุข ได้จัดอบรมการช่วยชีวิตขั้นพื้นฐาน มีจุดประสงค์เพื่อให้ประชาชนมีความรู้การช่วยชีวิต(CPR) ขั้นพื้นฐาน และการใช้เครื่องกระตุกไฟฟ้าหัวใจอัตโนมัติ (AED) สามารถช่วยชีวิตขั้นพื้นฐานได้อย่างมีประสิทธิภาพ ด้วยทักษะที่ถูกต้อง เป็นกําลังสําคัญที่จะช่วยผู้ป่วยเบื้องต้นได้อย่างทันท่วงที ปลอดภัย และลดการเสียชีวิต ซึ่งภาวะหัวใจหยุดเต้นฉับพลันสามารถเกิดได้กับทุกคน ทุกที่ และทุกเวลา แต่ละปี มีคนไทยเสียชีวิตจากภาวะหัวใจหยุดเต้นเฉียบพลันเฉลี่ย 1 ชั่วโมงละ 6 คน หากได้รับการช่วยเหลือล่าช้า โอกาสรอดชีวิตจะลดลง ร้อยละ7-10 ในแต่ละนาทีที่ผ่านไป โดยเซลล์ในร่างกายสามารถทนต่อการขาดเลือดและออกซิเจนได้เพียง 4 นาที โดยเฉพาะสมองที่เป็นอวัยวะสําคัญ แต่หากผู้ป่วยได้รับการช่วยฟื้นคืนชีพอย่างถูกต้อง และใช้เครื่องกระตุกไฟฟ้าหัวใจอัตโนมัติ ภายในระยะเวลา 4 นาทีหลังจากหัวใจหยุดเต้น จะช่วยเพิ่มโอกาสการรอดชีวิตจากภาวะหัวใจหยุดเต้นเฉียบพลันได้
************************************* 9 พฤษภาคม 2561
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษหัวข้อ “การปรับตัวของนักธุรกิจเข้าสู่ยุคเศรษฐกิจ Digital Technology Thailand 4.0”
วันอังคารที่ 12 ธันวาคม 2560
รมว.ดิจิทัลฯ ปาฐกถาพิเศษหัวข้อ “การปรับตัวของนักธุรกิจเข้าสู่ยุคเศรษฐกิจ Digital Technology Thailand 4.0”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษเกี่ยวกับการดําเนินธุรกิจด้วยนวัตกรรมดิจิทัล หัวข้อ “การปรับตัวของนักธุรกิจเข้าสู่ยุคเศรษฐกิจ Digital Technology Thailand 4.0” โดยสมาคมวิเทศพาณิชย์ไทย-จีน และชมรมวิเทศพาณิชย์ไทย-จีนรุ่นใหม่ จัดขึ้น ซึ่งปัจจุบันเทคโนโลยีได้เข้ามาทดแทนแรงงานคนมากขึ้น สิ่งที่รัฐบาลให้ความสําคัญคือ ทรัพยากรบุคคล โดยภาครัฐได้มีการผลักดันให้เกิดสตาร์ทอัพ (Startup) ขึ้น และที่ผ่านมาสามารถสร้างทีมสตาร์ทอัพที่มีผลงานและนวัตกรรมดิจิทัลที่มีความพร้อมในเชิงพาณิชย์ เพื่อต่อยอดเข้าสู่ภาคธุรกิจและการลงทุนของภาคเอกชนที่มีชื่อเสียงทั้งในและต่างประเทศได้อย่างเป็นรูปธรรม เปิดโลกทัศน์และเตรียมความพร้อมสู่ตลาดสากลให้กับสุดยอดสตาร์ทอัพไทย รวมถึงได้สร้างเครือข่ายด้านการพัฒนาเทคโนโลยีดิจิทัลกับหน่วยงานภาครัฐ ภาคการศึกษา และภาคเอกชน ซึ่งถือเป็นปัจจัยสําคัญที่จะช่วยส่งเสริมให้สตาร์ทอัพเติบโตอย่างแข็งแกร่งและยั่งยืน ผลักดันประเทศไปสู่ยุคไทยแลนด์ 4.0 เช่นเดียวกับประเทศอื่นๆ ทั่วโลกที่พยายามขับเคลื่อนเรื่องสตาร์ทอัพเช่นกัน เมื่อวันที่ 7 ธันวาคม 2560 ณ ห้องดุสิตธานี ฮอลล์ โรงแรมดุสิตธานี เขตบางรัก กรุงเทพฯ
**************************
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ ร่วมประชุมตรวจราชการแบบบูรณาการ รอบที่ 2 พื้นที่ภาคอีสาน
วันพุธที่ 22 สิงหาคม 2561
ผู้ตรวจราชการกระทรวงดิจิทัลฯ ร่วมประชุมตรวจราชการแบบบูรณาการ รอบที่ 2 พื้นที่ภาคอีสาน
ผู้ตรวจราชการกระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เข้าร่วมการประชุมตรวจราชการแบบบูรณาการ รอบที่ 2 ประจําปีงบประมาณ 2561 ระหว่างวันที่ 15 - 17 สิงหาคม 2561 ใน 3 จังหวัด ได้แก่ จังหวัดนครพนม จังหวัดมุกดาหาร และจังหวัดสกลนคร พร้อมทั้งได้ลงพื้นที่รับฟังปัญหาประชาชนที่ได้รับความเสียหายจากกรณีพื้นที่ริมตลิ่งถูกกระแสน้ํากัดเซาะทําให้บ้านเรือนและพื้นที่ทางการเกษตรเสียหาย บริเวณชุมชนริมแม่น้ําโขง หมู่บ้านท่าค้อ หมู่ 4 ตําบลท่าค้อ อําเภอเมือง และหมู่บ้านไชยบุรี หมู่ 1 ตําบลไชยบุรี อําเภอท่าอุเทน จังหวัดนครพนม ด้วย ทั้งนี้ ผู้ตรวจราชการกระทรวงดิจิทัลฯ ได้เสนอให้มีการส่งเสริมการใช้ประโยชน์จากโครงข่ายเน็ตประชารัฐ เพื่อช่วยพัฒนาคุณภาพชีวิตสร้างรายได้ให้กับชุมชนในพื้นที่ห่างไกล โดยจังหวัดนครพนมมีจุดให้บริการเน็ตประชารัฐ จํานวน 381 แห่ง จังหวัดมุกดาหาร จํานวน 202 แห่ง และจังหวัดสกลนคร จํานวน 520 แห่ง นอกจากนี้ได้เสนอแนะให้มีการบูรณาการหลักสูตรที่ใช้ในการอบรมของแต่ละหน่วยงาน เพื่อลดความซ้ําซ้อนและต่อยอดความรู้ให้มีความยั่งยืน ตลอดจนขอให้ทั้ง 3 จังหวัดเตรียมความพร้อมในการทํา Big Data โดยรวบรวมข้อมูลสําคัญที่มีความจําเป็นต้องนํามาวิเคราะห์เพื่อการพัฒนาจังหวัด รวมถึงการนําเทคโนโลยีดิจิทัลมาใช้เพื่อพัฒนานําไปสู่การเป็น Smart City ต่อไป
****************************